นับเป็นร้านสเต็กขึ้นห้างระดับหมู่มวลมหาชน  สำหรับร้าน sizzler ที่มีสาขาเกือบแทบทุกห้างหลักๆในกรุงเทพฯ  เป็นร้านป๊อบจริงอะไรจริงระดับที่ถ้าเราหลุดไปช่วง Prime Time จะต้องเจอกะคิวยาวแบบนั่งรอกันเปลี้ยใจ  แต่สำหรับสาขาที่แอมไปชิมในวันนี้  เป็นสาขาที่คิวบางตาค่ะ  ไม่ใช่ร้านไม่ฮิต  คนน้อยนะ  แต่เป็นเพราะไซส์จำนวนที่นั่งมีค่อนข้างเยอะ  เลยทำให้ที่นั่งเพียงพอ ไม่ต้องต่อคิวกันทานมากค่ะ   เรียกว่าถ้าหิวโซ  หิวจัดๆ  แล้วอยากทานไวๆ  ขอให้เลี้ยวรถมาสาขานี้เลยค่ะ

=-= สถานที่ตั้ง และการเดินทาง =-=

ร้านตั้งอยู่ชั้น 2 ใน MAJOR CINEPLEX สาขาปิ่นเกล้าค่ะ   อยู่ตรงบริเวณโซนด้านหน้าๆห้างฝั่งติดถนนใหญ่ค่ะ  การเดินทางมา  ก็ให้ขับรถมาถนนบรมราชชนนีมุ่งหน้าพาต้าปิ่นเกล้าค่ะ  ตัวห้างเมเจอร์จะอยู่ซ้ายมือ  ก่อนถึงแยกบรมราชชนนี  ตั้งอยู่ตรงข้ามกับเซนทรัลปิ่นเกล้าเลยค่ะ

=-= บรรยกาศ =-=

ตกแต่งตามขนบร้านสาขาของ sizzler ทั่วไปนะคะ  จะดูครึ้มๆทะมึนๆนิดนึง  ข้อดีของสาขานี้อย่างที่บอกไปข้างต้น  คือมีพื้นที่กว้างกว่าสาขาใกล้เคียงมากค่ะ  จำนวนโต๊ะที่มีมากขึ้นทำให้เพียงพอต่อจำนวนลูกค้า  ทุกครั้งที่แอมมาทานไม่เคยต้องรอคิวเลยค่ะ  สาขานี้จึงเป็นสาขาที่แอมมาบ่อยๆ  ถ้ามาทำธุระย่านปิ่นเกล้าค่ะ

=-= เมนูที่ชิม =-=

- สลัดบาร์  สลัดบาร์ที่นี่ก็เหมือนกับสาขาทั่วๆไปนะคะ  แต่เนื่องจากปริมาณโต๊ะที่ค่อนข้างเยอะ  ลูกค้าเยอะ  ทำให้บาร์พร่องไปเร็วมากๆค่ะ  หลายคนเลยบ่นว่าสลัดไม่ค่อยเติม  จริงๆเท่าที่สังเกตคือพนง.เติมค่อนข้างถี่กว่าสาขาอื่นๆนะ  แต่คนเยอะจริงๆก็ตักหมดกันเร็ว  เวลาทานต้องเล็งจังหวะนิดนึง  พอลงปุ๊บไปยืนรอตรงไลน์ปั๊บ  อิอิ

- Australia Shopped Staek ☆☆☆ มาทานรอบนี้แอมซื้อดีลมาทานเลยไม่แน่ใจว่าราคาเต็มมัเท่าไร  น่าจะประมาณสองร้อยกว่าๆค่ะ  เสริฟมาเป็นเสต็กแบบเนื้อบด โปะชีส กะเห็ด แล้วราดซอสสไตล์เทอริยากิสีเข้ม รสเค็มๆหวานๆข้นๆ ปิดท้ายด้วยหอมทอดกรอบ  สั่งเมนูนี้มาทานเหมือนกันคนละจาน  จานแรกของแอมเค้าให้ซอสมาน้อยมาก  ส่วนจานคนไปด้วยนี่ฉ่ำๆเลย  อร่อยกว่าง่ะ 555  รสชาติจัดว่าโอเคค่ะ  อร่อยใช้ได้  แต่ไม่ถึงกับว๊าวอะไรมาก  

โดยรวมเป็นร้านเสต็กที่ราคากลางๆ  เด่นที่สลัดบาร์เติมไม่อั้นนี่แหละ  เวลากินแล้วชอบหลอกตัวเอง  สุขภาพดีจังเลย   ผักเยอะจังเลย  แต่เดินออกจากร้านแล้วอ้วนพุงกลมทุกที  5555